Държавен вестник, бр. 38, 2021 г., стр. 47

БРОЙ  38	
Д Ъ Р Ж А В Е Н  В Е С Т Н И К 	
СТР.  47  
41 
организиране на евакуацията, остават достъпни и функциониращи; и 
.5 
остатъчната устойчивост на плавателния съд отговаря на съответните 
критерии, определени в приложения 7 и 8 съгласно таблица 2.3.4.  В 
диапазона на положителна устойчивост, уреден на база критериите от 
приложения 7 или 8, не се допуска потапяне на незащитен отвор. 
2.6.12  Отворите за заливане, посочени в 2.6.11.1 и 2.6.11.2, включват врати и люкове, 
които се използват за контрол на повредите или за процедурите за евакуация, но могат да 
не включват тези, които се затварят с устойчиви на атмосферни влияния врати и капаци и 
не се използват за контрол на повредите или за процедурите за евакуация. 
2.7       Информация за накланяне и устойчивост 
2.7.1    При завършване на изграждането всеки плавателен съд следва да бъде наклонен и 
да се определят елементите на устойчивостта му. Когато точното накланяне не е 
практически възможно, водоизместимостта без товар и центърът на тежестта се определят 
от проверка на теглото на празния кораб и точно изчисление. 
2.7.2    Собственикът предоставя на капитана надеждна информация относно 
устойчивостта на плавателния съд в съответствие със следващите разпоредби на 
настоящия параграф.   Информацията, свързана с устойчивостта, преди да бъде предадена 
на капитана, се представя на Администрацията за одобрение заедно с копие за нейно 
ползване и включва допълненията и измененията, които Администрацията може да изиска 
във всеки конкретен случай. 
2.7.3    Когато са извършени каквито и да са промени в плавателния съд, които значително 
променят информацията за устойчивостта му, която се предава на капитана, информацията 
с измененията на устойчивостта също се предоставя. При необходимост плавателният съд 
се накланя още веднъж. 
2.7.4    На Администрацията се представя за одобрение доклад за всяка проверка на 
накланянето или теглото на празния плавателен съд, извършена в съответствие с 
настоящата глава, както и за изчислението на данните за състоянието на теглото на 
празния плавателен съд, заедно с копие за тяхно ползване.   Одобреният доклад се поставя 
на борда на плавателния съд от собственика под надзора на капитана и включва 
допълненията и измененията, които Администрацията може да изиска във всеки конкретен 
случай.  Изменените данни за състоянието на теглото на празния плавателен съд, 
получавани по този начин, се използват от капитана вместо предварително одобрените 
данни при изчисляването на устойчивостта на плавателния съд. 
2.7.5    След всяка проверка на накланянето или теглото на празния плавателен съд 
капитанът получава информацията за изменената устойчивост, ако Администрацията 
поиска това. Предоставената по този начин информация се предава на Администрацията за 
одобрение заедно с копие за нейно ползване и включва допълненията и измененията, които 
Администрацията може да изиска във всеки конкретен случай. 
2.7.6    Информацията за устойчивостта, доказваща съответствие с настоящата глава, се 
представя под формата на информационен дневник за устойчивостта, който се съхранява 
на борда на плавателния съд по всяко време под надзора на капитана.  Информацията 
включва съответните данни за плавателния съд и отразява условията на натоварване на 
плавателния съд и начина на работа. Посочват се всички затворени надстройки или 
покрити палуби, включени в напречните криви на устойчивостта и критичните точки и 
ъгли на заливане.  В работната станция трябва да има планове, които ясно да показват за 
всяка палуба и трюм границите на водонепроницаемите отделения, отворите в тях с 
42 
механизмите им за затваряне и местоположението на всички органи за управление. 
 
 
2.7.7    Всеки плавателен съд следва да има скали за газене, които са ясно отбелязани на 
носа и на кърмата.  В случай че маркировките за газене не са посочени на място, където да 
са ясно четливи, или по оперативни съображения за конкретната дейност разчитането им е 
трудно, плавателният съд следва да бъде оборудван и с надеждна система, показваща 
газенето, чрез която да може да се определи газенето на носа и кърмата. 
 
2.7.8    Собственикът или строителят, в зависимост от случая, следи за точното определяне 
на разположението на маркировките за газене и за трайното им поставяне върху корпуса. 
Точността на маркировките за газене следва да се демонстрира пред Администрацията 
преди експеримента с накланянето. 
 
2.8       Оценка на натоварването и устойчивостта 
 
При приключване на товаренето на плавателния съд и преди неговото отплаване капитанът 
определя надлъжния наклон и устойчивостта на плавателния съд и също така удостоверява 
и вписва, че плавателният съд отговаря на критериите за устойчивост по съответните 
правила.  За целта Администрацията може да приеме използването на електронни 
изчислителни системи за товарене и определяне устойчивостта или друго подобно 
средство. 
 
2.9       Маркиране и записване на проектната водолиния 
 
2.9.1    Проектната водолиния се маркира ясно и трайно от външните страни на 
плавателния съд със знака на товарната водолиния, описан по-долу.  Тази и отправната 
линия, описана в 2.9.2.2 по-долу, се записват в сертификата за безопасност на 
високоскоростни плавателни съдове.  За плавателни съдове, за които това не е практично, 
напр. превозни средства-амфибия с въздушна възглавница, оборудвани с периферни 
цилиндри, се осигуряват определени отправни точки на палубата, от които може да се 
измерва запасната височина, а оттам и газенето. 
 
2.9.2    Маркировка на товарната водолиния 
 
2.9.2.1 Маркировката на товарната водолиния се състои от пръстен с външен диаметър 300 
mm и широчина 25 mm, който се пресича от хоризонтална линия с дължина 450 mm и 
широчина 25 mm, чийто горен ръб минава през центъра на пръстена.  Центърът на 
пръстена се разполага в надлъжния център на флотация в режим на водоизместимост и на 
височина, съответстваща на проектната водолиния. 
 
2.9.2.2 За да се подпомогне проверката на позицията на маркировката на товарната 
водолиния, върху корпуса в надлъжния център на флотация се маркира отправна линия с 
хоризонтална щанга с дължина 300 mm и ширина 25 mm, чийто горен ръб съответства на 
отправната линия. 
 
2.9.2.3 Когато е практически възможно, отправната линия следва да бъде свързана с най-
горната палуба отстрани. Когато не е възможно, позицията на отправната линия следва да 
се определи от долната страна на кила в надлъжния център на флотация. 
 
2.9.2.4 Маркировката на органа, на който са възложени товарните водолинии, може да бъде 
обозначена до пръстена на товарната водолиния над хоризонталната линия, която минава 
през центъра на пръстена или над и под него.   Тази маркировка се състои от не повече от 
четири инициала за идентифициране на името на органа, всеки с височина приблизително 
115 mm и широчина 75 mm.